13 ຄົນ ເສຍຊີວິດ ໃນຄວາມວຸ້ນວາຍ ທີ່ຊີເຣຍ
ນັກເຄື່ອນໄຫວສິດທິມະນຸດ ກ່າວວ່າ ປະຊາຊົນ 13 ຄົນເສຍຊີວິດ ໃນເມືອງ Homs ຂອງຊີເຣຍ.
ບັນດານັກເຄື່ອນໄຫວດ້ານສິດທິມະນຸດກ່າວວ່າ ການກໍ່ຄວາມຮຸນແຮງຂຶ້ນໃໝ່ໆໂດຍພວກກໍາລັງຮັກສາຄວາມປອດໄພຂອງຊີເຣຍ ໄດ້ເຮັດໃຫ້ປະຊາຊົນເສຍຊີວິດໄປຢ່າງໜ້ອຍ 13 ຄົນໃນເມືອງ Homs ກຸ່ມປົກປ້ອງສິດທິມະນຸດຊີເຣຍ ຫລື Syrian Observatory ທີ່ມີຖານປະຕິບັດງານໃນ ປະເທດອັງກິດ ກ່າວວ່າ ການເສຍຊີວິດຂອງປະຊາຊົນເຫລົ່ານີ້ມີຂຶ້ນໃນວັນຈັນມື້ນີ້ ເວ ລາກໍາລັງຂອງຝ່າຍລັດຖະບານລະດົມຍິງປືນໃຫຍ່ໃສ່ຄຸ້ມ Baba Amr ຄວາມວຸ້ນວາຍດັ່ງກ່າວມີຂຶ້ນນຶ່ງມື້ ກ່ອນພວກນັກສັງເກດການຂອງສັນນິບາດຊາດອາ ຣັບກໍານົດຈະໄປຢ້ຽມຢາມເມືອງດັ່ງກ່າວ ພວກນັກສັງເກດການກຸ່ມນຶ່ງປະມານ 50 ທ່ານ ກໍານົດຈະເດີນທາງໄປຮອດປະເທດ ຊີເຣຍໃນວັນຈັນມື້ນີ້ ເພື່ອໄປຕິດຕາມເບິ່ງການປະຕິບັດໄປຕາມແຜນການຂອງສັນນິ ບາດຊາດອາຣັບທີ່ບັງຄັບໃຫ້ລັດຖະບານຢຸດທໍາການປາປາມປະຊາຊົນທີ່ທໍາການລຸກ ຮືຂຶ້ນຕໍ່ຕ້ານລັດຖະບານເພື່ອຮຽກຮ້ອງໃຫ້ມີປະຊາທິປະໄຕໃນປະເທດມາໄດ້ 9 ເດືອນ ແລ້ວນັ້ນ ຊີເຣຍໄດ້ຕົກລົງນໍາການປະກອບພາລະກິດຂອງພວກນັກສັງເກດການນີ້ ພາຍໃຕ້ ຄວາມກົດດັນຂອງສັນນິບາດຊາດອາຣັບ ໃນວັນອາທິດວານນີ້ ຜູ້ນໍາສູງສຸດຂອງຝ່າຍຄ້ານໃນຊີເຣຍຮຽກຮ້ອງໃຫ້ສັນນິບາດຊາດ ອາຣັບພະຍາຍາມຊອກຫາການສະໜັບສະໜຸນຈາກສະຫະປະຊາຊາດ ທ່ານ Burhan Ghalioun ຜູ້ນໍາສະພາແຫ່ງຊາດຊີເຣຍທີ່ມີຖານປະຕິບັດງານໃນກຸງປາຣີ ກ່າວວ່າ ສັນ ນິບາດຊາດອາຣັບຄວນຈະເພີ່ມຄວາມກົດດັນຂອງຕົນຂຶ້ນອີກຕໍ່ປະທານາທິບໍດີ Bashar Al-Assad ແຫ່ງຊີເຣຍນັ້ນ ໂດຍຮຽກຮ້ອງໃຫ້ສະພາຄວາມໜັ້ນຄົງສະຫະປະຊາຊາດຮັບ ເອົາແຜນການຂອງສັນນິບາດຊາດອາຣັບນັ້ນ ຣັດເຊຍແລະຈີນ ມາຮອດປັດຈຸບັນນີ້ຄັດຄ້ານຕໍ່ຄວາມພະຍາຍາມທີ່ຢາກໃຫ້ສະພາຄວາມ ໜັ້ນຄົງປະນາມລັດຖະບານຊີເຣຍແລະວາງການລົງໂທດຕໍ່ຊີເຣຍທີ່ຍັງສືບຕໍ່ທໍາການປາບ ປາມພວກປະທ້ວງຢູ່ນັ້ນ